|  |
| --- |
|  |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** |
| ***สำนักงานเศรษฐกิจการคลัง*** |
| ***โทร. 02273-9020 ต่อ 3648 โทรสาร 0-2273-9987*** |
|  |  |
|  ณ. 30 ธ.ค. 2558 มีบริษัทจดทะเบียนใน SET จำนวน 517 บริษัทและมีหลักทรัพย์จดทะเบียนจำนวน 1,665 หลักทรัพย์ ส่วนบริษัทจดทะเบียนใน MAI มีจำนวน 122 บริษัท และมีหลักทรัพย์จดทะเบียนจำนวน 167 หลักทรัพย์ | **สรุปภาวะการซื้อขายหลักทรัพย์ (28 - 30 ธ.ค. 58)** |
| ภาวะการซื้อขายหลักทรัพย์ในสัปดาห์ที่ผ่านมา (28 - 30 ธ.ค. 58)* ดัชนีราคาตลาดหลักทรัพย์ปิดตลาดที่ 1,288.02 จุด เพิ่มขึ้น 5.09 จุด คิดเป็น 0.40% เมื่อเทียบกับสัปดาห์ก่อน (21 - 25 ธ.ค. 58) ปิดที่ระดับ

1,282.93 จุด มูลค่าการซื้อขายหลักทรัพย์ตลอดสัปดาห์อยู่ที่ 80,618.59ล้านบาท เฉลี่ยต่อวัน อยู่ที่ 26,872.86 ล้านบาท โดยมูลค่าการซื้อขายสูงสุด อยู่ที่ระดับ 27,974.81 ล้านบาท เมื่อวันที่ 30 ธ.ค. 2558 และต่ำสุดอยู่ที่ระดับ 24,802.85 ล้านบาท เมื่อวันที่ 29 ธ.ค. 2558 ในสัปดาห์นี้มีวันทำการ 3 วัน* นักลงทุนสถาบัน และนักลงทุนต่างประเทศ ซื้อสุทธิ 6,013.04 2,398.36 ล้านบาท ตามลำดับ บัญชีบริษัทหลักทรัพย์ และนักลงทุนรายย่อย ขายสุทธิ 5,280.72 และ 3,130.68 ล้านบาท ตามลำดับ
* สำหรับดัชนีตลาดหลักทรัพย์ MAI ปิดตลาดที่ 522.62 จุด เพิ่มขึ้น

2.68 จุด คิดเป็น 0.52% เมื่อเทียบกับสัปดาห์ก่อน (21 – 25 ธ.ค. 58) ปิดที่ระดับ 519.94 จุด มูลค่าการซื้อขายหลักทรัพย์ตลอดสัปดาห์อยู่ที่ 4,307.42 ล้านบาท เฉลี่ยต่อวันอยู่ที่ 1,435.81 ล้านบาท* สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนบวก หลังได้รับแรงหนุนจากราคาน้ำมันดิบที่ปรับขึ้นได้อีกครั้ง รวมทั้งแรงซื้อในหุ้นกลุ่มค้าปลีกและเทคโนโลยีที่ช่วยหนุนตลาด ด้านตลาดหุ้นยุโรปปรับตัวในแดนลบในช่วงต้นสัปดาห์ โดยได้รับแรงกดดันจากหุ้นในกลุ่มเหมืองแร่ หลังตัวเลขผลกำไรในภาคอุตสาหกรรมของจีนชะลอตัวลง แต่ปรับตัวในแดนบวก ในช่วงปลายสัปดาห์ หลังนักลงทุนเข้าซื้อหุ้นเพื่อเก็งกำไรก่อนช่วงวันหยุดเทศกาลปีใหม่ ตลาดหุ้นเอเชียปรับตัวแกว่งบวก หลังจากมีการเคลื่อนไหวแบบไร้ทิศทางในช่วงที่ผ่านมา **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวในกรอบแคบเล็กน้อย หลังราคาน้ำมันดิบในตลาดโลกเริ่มทรงตัวอีกครั้ง และการรายงานผลกำไรภาคอุตสาหกรรมของจีนที่ชะลอตัวลง แต่ก็ไม่ได้ทำให้ปรับตัวลงรุนแรงนัก ทําให้คาดว่า SET ยังมีโอกาสกลับมาขยับบวกได้อีกครั้ง จากการคาดหวังแรงซื้อจากกองทุน LTF/RMF
* สำหรับแนวโน้มในสัปดาห์นี้ (4 – 8 ม.ค. 59) ปัจจัยภายในที่ต้องติดตาม ได้แก่ อัตราเงินเฟื้อ เดือน ธ.ค. ธปท. รายงานภาวะเศรษฐกิจเดือน พ.ย. สำหรับปัจจัยภายนอก ได้แก่ **ดัชนีราคาบ้าน** S&P/Case-Shiller Index **เดือน ต.ค. และ** Pending home sales **เดือน พ.ย. ของสหรัฐฯ และตลาดหุ้นปิดทำการของ ฟิลิปปินส์ ฮ่องกง อินโดนีเซีย และเกาหลีใต้**
 |